Didysis Ferganos kanalas

Didysis Ferganos kanalas (), anksčiau Didysis Stalino vardo Ferganos kanalas () − irigacijos kanalas Uzbekijoje (283 km) ir Tadžikijoje (62 km), vienas stambiausių irigacijos objektų buvusioje TSRS.

Kanalas iškastas 1939−1940 m., jį statė 160 tūkst. uzbekų ir tadžikų darbininkų.

Kanalas prasideda ties Učkurgano miestu iš pagrindinio Syrdarjos intako Naryno upės, baigiasi netoli Syrdarjos ties Chudžandu (buvęs Leninabadas).

Kanalas perskirsto Naryno ir Karadarjos vandenis, tiekia vandenį dirbamų žemių drėkinimui. TSRS laikais kanalas buvo naudojamas apie 257 tūkst. ha dirbamos žemės drėkinti (apie 100 tūkst. hektarų būdavo drėkinami vien kanalo vandeniu, likęs plotas − kanalų ir upių vandeniu). 1941−1941 m. buvo iškasti ir Pietų Ferganos ir Šiaurės Ferganos kanalai. Visi šie kanalai turėjo padidinti medvilnės derlių.

 Nuorodos 
 Большой Ферганский канал

Kategorija:Uzbekijos kanalai
Kategorija:Tadžikijos geografija
Kategorija:Kanalai